Защо децата играят с пластилин?
 Децата харесват заниманията с пластилин. Те често избират тази игра пред други на пръв поглед по-забавни, шумни и шарени забавления.  Децата обичат да го мачкат и размазват по различни повърхности, но това им помага да опознаят материала. При работа с ръце (каквото е заниманието с пластилин) у малките деца по-бързо се активизират речевите способности и те започват по-лесно да говорят по-пълноценно.  Разнообразните цветове и възможностите за самостоятелно създаване на нови форми пък провокира фантазията и творческото мислене и дава възможност за развитие на абстрактното мислене при децата. Пластилинът е подходяща игра, защото не ограничава децата в определени правила и позволява безкрайни творчески интерпретации за създаване на форми и композиции. С помощта на този игрови метод децата се научават да разпознават цветове и форми.  Този подход може да бъде надграден до разучаване на букви и цифри, направени от пластелин. В голяма част от децата се развиват социални умения - обръщат повече внимание на връстниците си при общи занимания. За да се развива хармонично и правилно мисленето на малкото дете е от важно да му се предлагат нови и различни занимания, които да провокират изследователски дух. Важното е да провокираме подрастващите със занимания, които да дразнят любопитството им и да ги карат да откриват сами нови факти за обкръжаващия ги свят. Заниманията с пластелин карат децата да станат активен изследовател. Освен това, децата имат невероятна фантазия, а пластилинът им дава възможност да я развихрят като не използват посредник като четка , молив или друго средство, а директно действат с ръце. Така се а ктивират и важни центрове в мозъка , на базата на тактилните усещания при допир с материала. Работата с ръцете способства за активизирането на важни механизми в централната нервна система, отговорни за физически и психологически процеси. 

